cyanic-selkie/wikianc huggingface dataset:
Κατερίνα Βασιλάκου
Χρονολόγιο
Τέλος του 1987 αρρώστησε ο Θανάσης Μυλωνάς και η Κατερίνα Βασιλάκου έμεινε μακριά από το θέατρο μέχρι και τον θάνατο του Μυλωνά στις 4 Ιανουαρίου 1989. Καλοκαίρι του 1990 επιστρέφει στο θέατρο φτιάχνοντας το καλοκαιρινό θέατρο «Ούλοφ Πάλμε» στον Δήμο Ζωγράφου, όπου έπαιξε Το ημέρωμα της στρίγγλας του Σαίξπηρ. Χειμώνα του 1991 παίζει στο θέατρο «Ελυζέ» στην Κάντιντα του Τζορτζ Μπέρναρντ Σο και στα έργα του Χάρολντ Πίντερ Νάνοι και Εραστής με τον γενικό τίτλο «Δύο αινίγματα».
Άνοιξη του 1992 εγκαινιάζει το νέο της θέατρο, το "Πανελλήνιο", στην Λεωφόρο Συγγρού με το Φεστιβάλ Πίντερ. Παρουσίασε τα έργα Νάνοι, Εραστής, Ένας ασήμαντος πόνος, Επίδειξη μόδας σε σκηνοθεσία Μίνου Βολανάκη. Στο θέατρο αυτό παρουσιάζει ακόμα τα έργα Εγκλήματα καρδιάς της Μπέθ Χένλυ, Η Ωραία του Άμερστ του Γουίλλιαμς Λούς, Μελό του Χένρι Μπερνστάιν, ενώ τα καλοκαίρια ανεβάζει στο θέατρο Λυκαβηττού και σε περιοδεία τα έργα του Λόρκα Περλιμπλίν και Μπελίσα και Δόνα Ροζίτα και Ο παμπόνηρος και η ενάρετος του Σοφ. Καρύδη.
Από το 1995 και ενώ δεν έχει πλέον θεατρική στέγη παίζει χειμώνα-καλοκαίρι με δικό της θίασο για πέντε χρόνια.
Στις 4 Ιουλίου 2001 πέθανε σε ηλικία 60 χρόνων.
Εξωτερικοί σύνδεσμοι
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Λυκούδι Λάρισας
Το Λυκούδι είναι χωριού του δήμου Ελασσόνας του νομού Λάρισας. Σύμφωνα με την απογραφή του 2011 έχει 298 κατοίκους. Το χωριό είναι κτισμένο σε υψόμετρο 410 μέτρων. Απέχει 14 χιλιόμετρα από την Ελασσόνα, προς τα βόρεια. Οι κάτοικοι του ασχολούνται με τη γεωργία, και συγκεκριμένα την καλλιέργεια σιτηρών και καπνού, και την κτηνοτροφία, με αιγοπρόβατα ελευθέρας βοσκής.
Ιστορικά στοιχεία
Το Λυκούδι έχει εντοπιστεί και αναφέρεται σε κατάστημα του 1506. Το χωριό αυτό βρισκόταν στη Μπιτσέρια και οι κάτοικοί του εγκαταστάθηκαν στη θέση του σημερινού χωριού τον 18ο αιώνα. Το 1874 άρχισε να λειτουργεί στο Λυκούδι σχολείο. Το 1912, μετά τη μάχη του Σαρανταπόρου, η περιοχή έγινε τμήμα της Ελλάδας. Κατά τη διάρκεια της κατοχής το χωριό ήταν έδρα αντιστασιακών και βρετανικών ταξιαρχών και έτσι πυρπολύθηκε το 1943 από τις κατοχικές δυνάμεις. Ο πληθυσμός του χωριού άρχισε να μειώνεται μετά τη δεκαετία του 1960.
Το Λυκούδι ορίστηκε έδρα ομώνυμης κοινότητας το 1919. Η κοινότητα διατηρήθηκε μέχρι το 1997, οπότε και προσαρτήθηκε στον δήμο Σαρανταπόρου με το πρόγραμμα Καποδίστριας και το 2010 προσαρτήθηκε στον δήμο Ελασσόνας.
Απογραφές πληθυσμού
Η πορεία του πληθυσμού σύμφωνα με τις απογραφές:
Αξιοθέατα
Οι ναοί της Αγίας Παρασκευής και του Αγίου Γεωργίου έχουν χαρακτηριστεί ιστορικά διατηρητέα μνημεία. Ο ναός της Αγίας Παρασκευής είναι τρίκλιτη βασιλική με δίρριχτη στέγη, η οποία φέρει αποτμήσεις στην ανατολική και στην δυτική πλευρά. Χρονολογείται στο τέλος του 18ου αιώνα. Στον ναό σώζεται τμήμα από το παλαιό τέμπλο καθώς και το βημόθυρό του. Βορειανατολικά του ναού υπάρχει κωδωνοστάσιο. Ο ναός του Αγίου Γεωργίου βρίσκεται λίγο έξω από το χωριό και χτίστηκε στις αρχές του 20ού αιώνα. Είναι μονόκλιτη βασιλική με ημικυκλική κόγχη στην ανατολική πλευρά. Εσωτερικά, από το αρχικό τέμπλο του ναού σώζεται το επιστήλιο, 15 εικονίδια του τέμπλου και μια δεσποτική εικόνα, οι οποίες χρονολογούνται στο α' ήμισυ του 19ου αιώνα.
Στο χωριό σώζεται επίσης η βρύση του Τσάρα, η οποία κτίστηκε στο τέλος του 18ού αιώνα. Η βρύση ήταν δωρεά του κλεφταρματωλού Πάνου Τσάρα, πατέρα του Νικοτσάρα, ο οποίος έμεινε στην περιοχή για δέκα ημέρες. Στο χωριό σώζονται και μερικά από τα παραδοσιακά πετρόκτιστα κτίρια της περιοχής.
Παραπομπές
κατηγορία:Χωριά του νομού Λάρισας Κατηγορία:Δήμος Ελασσόνας
Χόβαβαρτ
Χόβαβαρτ (Hovawart) είναι γερμανική φυλή σκύλων. Είναι σχετικά νέα φυλή, το όνομα της οποίας προήλθε από το Μεσαίωνα. Το όνομα αυτής της φυλής προέρχεται από το "Hofewart" - σκυλί φρουράς αριστοκρατίας και "Hof" - η αυλή και "warten" - φρουρά.
Εμφάνιση
Το Χόβαβαρτ είναι μεγάλο και μέσου ύψους σκυλί. Έχει χρωματικές ποικιλίες και εμφανίζεται σε ξανθό, μαύρο και καφέ-μαύρο. Τα αρσενικά είναι 64-70 εκ. και τα θηλυκά 58-65 εκ. Το βάρος τους είναι 30-40 κιλά.
Ιδιοσυγκρασία
Το Χόβαβαρτ είναι σκυλί με γαλήνιο χαρακτήρα και αποτελεί άριστη φρουρά. Χαρακτηρίζεται από αυτοπεποίθηση και ζωηράδα. Δεν είναι άγριο, αλλά ταυτόχρονα χαίρεται να υπερασπίζει τον κύριό του και την οικογένεια και την ιδιοκτησία του. Γίνονται άριστοι οικογενειακοί σκύλοι, δεδομένου ότι αφιερώνονται συνολικά στην οικογένειά τους. Το Χόβαβαρτ αγαπά τα παιδιά.
Εξωτερικοί σύνδεσμοι
Κατηγορία:Φυλές σκύλων
8 Ιουνίου
7 Ιουνίου | 8 Ιουνίου | 9 Ιουνίου
Η 8η Ιουνίου είναι η 159η ημέρα του έτους κατά το Γρηγοριανό ημερολόγιο (160η σε δίσεκτα έτη). Υπολείπονται 206 ημέρες.
Ορθόδοξη Εκκλησία
Κατηγορία:Ημέρες του έτους
Dungeon Master
Η συντομογραφία DM χρησιμοποιείται στην αγγλική γλώσσα τόσο ως ουσιαστικό όσο και ως ρήμα, αμετάβατο και μεταβατικό. Οι προτάσεις Who will DM tonight? και I’ve DMed 5 adventures so far μεταφράζονται ως Ποιος θα είναι DM απόψε; και Έως τώρα υπήρξα DM σε 5 περιπέτειες αντίστοιχα.
Κατηγορία:Παιχνίδια ρόλων
Η γαλάζια λίμνη (ταινία 1980)
Η γαλάζια λίμνη (Αγγλικά: The Blue Lagoon) είναι μια αμερικανική ρομαντική δραματική ταινία επιβίωσης του 1980 σε σκηνοθεσία Ράνταλ Κλάιζερ και σενάριο του Ντάγκλας Ντέι Στιούαρτ βασισμένο στο ομότιτλο μυθιστόρημα του Χένρι Ντε Βερ Στάκπουλ (1908). Στην ταινία πρωταγωνιστούν η Μπρουκ Σιλντς και ο Κρίστοφερ Άτκινς. Τη μουσική συνέθεσε ο Βασίλης Πολυδούρης.
Dungeon Master
'''
Η γαλάζια λίμνη (ταινία 1980)
Η ταινία αφηγείται την ιστορία δύο παιδιών που περιπλανώνται σε ένα τροπικό νησί στον Νότιο Ειρηνικό. Όμως, χωρίς την καθοδήγηση και τους περιορισμούς της κοινωνίας, με τις σωματικές και ψυχολογικές αλλαγές της εφηβείας, ερωτεύονται μεταξύ τους.
Η γαλάζια λίμνη κυκλοφόρησε στις κινηματογραφικές αίθουσες στις 20 Ιουνίου 1980 από την Columbia Pictures. Η ταινία επικρίθηκε από τους κριτικούς, οι οποίοι απαξίωσαν το σενάριο και την ερμηνεία της Σιλντς. Παρά τις κακές κριτικές, η ταινία σημείωσε εμπορική επιτυχία, με εισπράξεις άνω των 58 εκατομμυρίων δολαρίων με προϋπολογισμό 4,5 εκατομμυρίων δολαρίων και έγινε η 9η ταινία με τις υψηλότερες εισπράξεις το 1980 στη Βόρεια Αμερική. Η ταινία ήταν υποψήφια για βραβείο Saturn Καλύτερης Ταινίας Φαντασίας και για Όσκαρ Καλύτερης Φωτογραφίας, ενώ ο Άτκινς προτάθηκε για Χρυσής Σφαίρας Νέο Αστέρι της Χρονιάς – Ηθοποιός. Η Σιλντς κέρδισε το πρώτο βραβείο Χρυσού Βατόμουρου για την ερμηνεία της στην ταινία.
Πλοκή
Στην ύστερη βικτωριανή εποχή, δύο ξαδέρφια, ο εννιάχρονος Ρίτσαρντ και η επτάχρονη Έμελιν Λεστράνζ, καθώς και ο μάγειρας Πάντι Μπάτον, ναυαγούν σε ένα καταπράσινο τροπικό νησί στον Νότιο Ειρηνικό Ωκεανό. Ο Πάντι φροντίζει τα παιδιά και τους απαγορεύει "διά νόμου" να πάνε στην άλλη άκρη του νησιού, όπου έχει βρει έναν βωμό με αιματηρά υπολείμματα από ανθρωποθυσίες. Τα προειδοποιεί επίσης να μην τρώνε τα θανατηφόρα κόκκινα μούρα. Πεθαίνει μετά από ένα μεγάλο μεθύσι και τα παιδιά ξαναχτίζουν το σπίτι τους σε άλλο μέρος του νησιού.
Στην εφηβεία, η Έμελιν νιώθει άβολα λόγω της σεξουαλικής της έλξης για τον Ρίτσαρντ και αρνείται να μοιραστεί μαζί του τις «παράξενες» σκέψεις της. Φοβάται μετά την πρώτη της έμμηνο ρύση και αρνείται να αφήσει τον Ρίτσαρντ να δει αυτό που φαντάζεται ότι είναι πληγή.
Τελικά, ο Ρίτσαρντ αναγνωρίζει τη δική του έλξη για την Έμελιν. Βγαίνει στην απαγορευμένη πλευρά του νησιού και βλέπει τον βωμό. Συσχετίζοντας το αίμα με τη σταύρωση του Χριστού, η Έμελιν καταλήγει στο συμπέρασμα ότι ο βωμός είναι ο Θεός και προσπαθεί να πείσει τον Ρίτσαρντ να πάνε στην άλλη άκρη του νησιού για να προσευχηθούν. Ο Ρίτσαρντ συγκλονίζεται με την ιδέα να παραβιάσει το νόμο και τα δυο παιδιά μαλώνουν. Όταν ο Ρίτσαρντ προσπαθεί να ξεκινήσει σεξουαλική επαφή, εκείνη τον αποκρούει, ενώ αυτός κρύβεται και αυνανίζεται.
Όταν ένα πλοίο εμφανίζεται για πρώτη φορά μετά από χρόνια, η Έμελιν δεν ανάβει φωτιά για να στείλει σήμα λέγοντας στον οργισμένο Ρίτσαρντ ότι το νησί είναι η πατρίδα τους πια. Λέει ότι ξέρει για τον αυνανισμό του Ρίτσαρντ και απειλεί να το πει στον θείο της Άρθουρ. Οι δυο νέοι μαλώνουν και ο Ρίτσαρντ διώχνει την Έμελιν από το καταφύγιό τους.
Η Έμελιν πατάει ένα δηλητηριώδες πετρόψαρο. Αδύναμη από το δηλητήριο, παρακαλεί τον Ρίτσαρντ να «την πάει στον Θεό». Ο Ρίτσαρντ τη μεταφέρει και την τοποθετεί στο βωμό. Η Έμελιν αναρρώνει και οι δυο τους κολυμπούν γυμνοί στη λίμνη. Παρατηρώντας τις αντιδράσεις του σώματός τους, ανακαλύπτουν τη σεξουαλική επαφή και γίνονται εραστές. Κανένας από τους δύο δεν καταλαβαίνει τι έχει συμβεί όταν η Έμελιν μένει έγκυος και έκπληκτη νιώθει το μωρό να κινείται μέσα της, υποθέτοντας ότι κάτι έχει το στομάχι της.
Μήνες αργότερα, ο Ρίτσαρντ παρατηρεί ιθαγενείς να κάνουν μια ανθρωποθυσία μπροστά από το άγαλμα. Τρέχει έντρομος στην Έμελιν, την οποία βρίσκει να γεννά. Ονομάζουν το αγοράκι τους Πάντι.
Ένα πλοίο με αρχηγό τον πατέρα του Ρίτσαρντ, τον Άρθουρ, πλησιάζει το νησί και βλέπει την οικογένεια να παίζει στην ακτή. Ικανοποιημένοι με τη ζωή τους, ο Ρίτσαρντ και η Έμελιν απομακρύνονται αντί να κάνουν σήμα για βοήθεια. Ο Άρθουρ υποθέτει ότι το καλυμμένο με λάσπη ζευγάρι δεν είναι ο Ρίτσαρντ και η Έμελιν.
Επισκεπτόμενος το αρχικό τους σπίτι, ο Ρίτσαρντ ψάχνει να βρει μπανάνες, ενώ ο Πάντι, απαρατήρητος, φέρνει ένα κλαδί με κόκκινα μούρα στη βάρκα με την Έμελιν. Ο Πάντι πετά ένα κουπί έξω από τη βάρκα καθώς παρασύρεται από την ακτή. Ο Ρίτσαρντ κολυμπάει πίσω τους, ακολουθούμενος από έναν καρχαρία. Η Έμελιν ρίχνει το άλλο κουπί στον καρχαρία, χτυπώντας τον και δίνοντας χρόνο στον Ρίτσαρντ να μπει στη βάρκα. Το σκάφος παρασύρεται χωρίς κουπιά στη θάλασσα.
Μετά από ταξίδι ημερών, ο Ρίτσαρντ και η Έμελιν ξυπνούν και βρίσκουν τον Πάντι να τρώει κόκκινα μούρα. Χωρίς ελπίδες, ο Ρίτσαρντ και η Έμελιν τρώνε κι αυτοί μούρα και ξαπλώνουν περιμένοντας να πεθάνουν. Μερικές ώρες αργότερα, τους βρίσκει το πλοίο του Άρθουρ. Ο Άρθουρ ρωτά: "Είναι νεκροί;" Ο αξιωματικός τον διαβεβαιώνει: «Όχι, κύριε. Κοιμούνται».
Αμήν
Η λέξη Αμήν απoτελεί μεταφορά της εβραϊκής λέξης αμέν και σημαίνει «έτσι ας γίνει», «βέβαια», «στην πραγματικότητα» ή «γένοιτο» ως ισχυρή επιβεβαίωση των λεγομένων ή ευχή. Προέρχεται από το εβραϊκό ρήμα εμάν που σημαίνει «είμαι όσιος, αξιόπιστος». Μέσω της γλώσσας τής Καινής Διαθήκης πέρασε ως στερεότυπο επιφώνημα στη χριστιανική λατρεία σε όλες τις γλώσσες. Χρησιμοποιείται όμως το ίδιο και στον Ιουδαϊσμό, και τον Ισλαμισμό. Οι Χριστιανοί έχουν υιοθετήσει γενικά τον όρο στη λατρεία κατά την ολοκλήρωση των προσευχών, των δοξολογιών ή των ύμνων. Παρόμοια χρήση του όρου γινόταν από τα μέλη της κοινότητας του Κουμράν.
Η γαλάζια λίμνη (ταινία 1980)
Κάστινγκ
Η Μπρουκ Σιλντς επιλέχθηκε ως Έμελιν με βάση την ερμηνεία της στο Η κουκλίτσα της Νέας Ορλεάνης. Η Τζόντι Φόστερ πέρασε από ακρόαση για τον ρόλο της Έμελιν, αλλά απορρίφθηκε.Η Κέλι Πρέστον πέρασε επίσης από ακρόαση για τον ρόλο. Ο ρόλος προτάθηκε στην Νταϊάν Λέιν αλλά εκείνη τον απέρριψε.
Παραγωγή
δεξιά|μικρογραφία| Αυτό το είδος ιγκουάνα έγινε γνωστό στους [[Ερπετολογία|ερπετολόγους λόγω της Γαλάζιας λίμνης.]] Η ταινία ήταν ιδέα του Ράνταλ Κλάιζερ, στον από καιρό άρεσε το πρωτότυπο μυθιστόρημα. Προσέλαβε τον Ντάγκλας Ντέι Στιούαρτ, ο οποίος είχε γράψει το The Boy in the Plastic Bubble, για να γράψει το σενάριο και συνάντησε τον Ρίτσαρντ Φράνκλιν, τον Αυστραλό σκηνοθέτη, ο οποίος έψαχνε δουλειά στο Χόλιγουντ. Αυτό του έδωσε την ιδέα να χρησιμοποιήσει αυστραλιανό πλήρωμα.
Αμήν
Στις Εβραϊκές Γραφές η λέξη χρησιμοποιείται παρά τα ουσιαστικά είτε ως επίθετο που σημαίνει «αληθινός», «πιστός», «σταθερός», είτε ως αφηρημένη έκφραση νομικής δέσμευσης κάποιου όσον αφορά κάποιον όρκο ή διαθήκη και τις παρεπόμενες συνέπειες και περισσότερο ως επίρρημα προς επικύρωση προαναφερομένων, εκ του οποίου και καθιερώθηκε να αναφέρεται στο τέλος προσευχών προς δήλωση ευχής «γένοιτο», «είθε να γίνει έτσι». (Αριθμοί 5:22· Δευτερονόμιο 27:15-26· Νεεμίας 5:13) ή ως έκφραση της συμφωνίας με μια προσευχή, μια έκφραση αίνου ή με έναν δηλωμένο σκοπό. (1 Χρονικών 16:36· Νεεμίας 8:6· 1 Βασιλέων 1:36· Ιερεμίας 11:5)
Η γαλάζια λίμνη (ταινία 1980)
Παραγωγή
Η ταινία γυρίστηκε στο Νανούγια Λεβού, ένα ιδιόκτητο νησί στα Φίτζι. Η χλωρίδα και η πανίδα που παρουσιάζονται στην ταινία περιλαμβάνει μια σειρά από ζώα από πολλές ηπείρους, μεταξύ των οποίων και ένα είδος ιγκουάνα άγνωστο μέχρι τώρα στους βιολόγους. Ο ερπετολόγος Τζον Γκίμπονς πήγε στο νησί όπου γυρίστηκε η ταινία και μελάτησε το Brachylophus vitiensis το 1981.
Η Σιλντς ήταν 14 ετών όταν εμφανίστηκε στην ταινία. Όλες οι γυμνές σκηνές της ερμηνεύτηκαν από την 32χρονη κασκαντέρ της ταινίας, Κάθι Τράουτ. Η Σιλντς έκανε πολλές τόπλες σκηνές με τα μαλλιά της κολλημένα στο στήθος της. Ο Άτκινς ήταν 18 ετών όταν γυρίστηκε η ταινία και ερμήνευσε ο ίδιος τις δικές του γυμνές σκηνές.
Αμήν
Ο Ιησούς Χριστός φέρεται να χρησιμοποίησε αυτό τον όρο στο κήρυγμα και τη διδασκαλία του, συχνά στην εισαγωγή κάποιας δήλωσης σχετικά με ένα γεγονός, μια υπόσχεση ή μια προφητεία, δίνοντας με αυτό τον τρόπο έμφαση στην πλήρη αλήθεια και αξιοπιστία των λόγων του. (Ματθαίος 5:18, Κείμενο· 6:2, 5, Κείμενο· 24:34, Κείμενο). Στην Αποκάλυψη του Ιωάννη φέρεται επίσης ο ίδιος ο Χριστός να επικαλείται: «ο αμήν, ο μάρτυς, ο πιστός».
Η γαλάζια λίμνη (ταινία 1980)
Κριτικές
Στο Rotten Tomatoes η ταινία έχει βαθμολογία έγκρισης 8% με βάση 25 κριτικές, με μέση βαθμολογία 3,3/10. Η κριτική συναίνεση του ιστότοπου λέει: «Η γαλάζια λίμνη είναι μια άτακτη φαντασίωση που είναι επίσης πολύ αγνή για να είναι πραγματικά διασκεδαστική». Στο Metacritic, η ταινία έχει μέσο όρο βαθμολογίας 31 στα 100, με βάση 14 κριτικούς, υποδεικνύοντας "γενικά δυσμενείς κριτικές".
Αμήν
Για επιπλέον ανάγνωση
Κατηγορία:Θρησκευτικές επικλήσεις Κατηγορία:Εξελληνισμένες αποδόσεις εβραϊκών λέξεων Κατηγορία:Αγία Γραφή
Η γαλάζια λίμνη (ταινία 1980)
Εισπράξεις
Η ταινία ήταν η 12η μεγαλύτερη εισπρακτική επιτυχία του 1980 στη Βόρεια Αμερική σύμφωνα με το περιοδικό The Numbers, με εισπράξεις 58.853.106 δολαρίων στις Ηνωμένες Πολιτείες και τον Καναδά με προϋπολογισμό 4,5 εκατομμυρίων δολάρια.
Εξωτερικοί σύνδεσμοι
Κατηγορία:Ταινίες βασισμένες σε βρετανικά μυθιστορήματα Κατηγορία:Ταινίες συσχετιζόμενες με παιδιά Κατηγορία:Ταινίες παραγωγής Columbia Pictures Κατηγορία:Αμερικανικές εφηβικές δραματικές ταινίες Κατηγορία:Αμερικανικές ταινίες επιβίωσης Κατηγορία:Αμερικανικές αισθηματικές δραματικές ταινίες Κατηγορία:Αμερικανικές ταινίες ενηλικίωσης Κατηγορία:Αμερικανικές δραματικές περιπετειώδεις ταινίες Κατηγορία:Ταινίες του 1980
Ήρωας
Γενικά
Ο άνθρωπος μεταβάλλεται σε ήρωα όταν εκτελέσει μια ασυνήθιστη και αξιέπαινη πράξη. Παραδοσιακές ηρωικές πράξεις είναι η θηριοκτονία και η διάσωση ανθρώπων από σίγουρο θάνατο, ή η λύτρωση μιας ολόκληρης φυλής από συγκεκριμένους κινδύνους. Συνεπώς υπό κανονικές συνθήκες ο ήρωας εκτελεί αυτό που θεωρείται κοινώς αποδεκτά καλό και ευγενές μέσα στα πλαίσια του πολιτισμού που δρα. Στην λογοτεχνία, όμως, ιδιαίτερα στην τραγωδία είναι πολύ πιθανό ο ήρωας στην εξελικτική του πορεία να υποπέσει σε λάθη, (π.χ. Άμλετ, Οιδίποδας κ.λπ.)
Ήρωες ημίθεοι
μικρογραφία|Ο Ηρακλής ήταν ένας χαρακτηριστικός ήρωας της Αρχαίας Ελληνικής Μυθολογίας. Ημίθεος, γιος του Δία και της Αλκμήνης. Γνωστός για τους 12 άθλους τους οποίους χρειάστηκε να πραγματοποιήσει για να εξαγνισθεί από τα λάθη του παρελθόντος του. Σε ορισμένους αρχαίους πολιτισμούς η δύναμη του ηρωικου στοιχείου ήταν τέτοια, ώστε οι ήρωες έφθαναν συχνά στην θέωση. Η ίδια η λέξη ήρως προέρχεται από την Αρχαία Ελληνική γλώσσα, στην οποία κυρίως σηματοδοτεί τον πολιτισμικό ήρωα της μυθολογίας. Οι Έλληνες ήρωες -και αρκετοί Ρωμαίοι- ήταν συχνά μυθολογικοί χαρακτήρες που φέρονταν ως επώνυμοι ιδρυτές πόλεων και πολιτισμικών συμπλεγμάτων. Αυτοί οι μυθολογικοί ήρωες δεν λειτουργούσαν αναγκαστικά ως πρότυπα διαπαιδαγώγησης ή δεν κατείχαν πάντα τις ηρωικές αρετές του έπους. Πολλοί ήταν ημίθεοι, το αποτέλεσμα της ένωσης θεών και ανθρώπων και η εποχή κατά την οποία ο ρόλος τους ήταν ενεργός ονομάζεται "ηρωική εποχή". Η ηρωική εποχή στον ελληνικό χώρο τελειώνει με την λήξη του Τρωικού πολέμου και την επιστροφή των ηρώων στην πατρίδα τους.
Οι περισσότερες γηγενείς ευρωπαϊκές θρησκείες έχουν ενσωματώσει το ηρωικό στοιχείο με τον ένα ή τον άλλο τρόπο. Αρκετοί αρχαίοι γερμανικοί, ελληνικοί και οι ρωμαϊκοί ήρωες, μαζί με τις ιδιότητες και τις λατρευτικές πρακτικές τους ενσωματώθηκαν από την Ορθόδοξη και κυρίως την Καθολική εκκλησία του Χριστιανισμού κατά τους μεσαιωνικούς κυρίως χρόνους, σχηματίζοντας τη βάση στης σύγχρονης λατρείας των Αγίων.
Προτεινόμενη βιβλιογραφία
Κατηγορία:Μυθολογικά αρχέτυπα Κατηγορία:Γιουνγκιανά αρχέτυπα Κατηγορία:Καλό και κακό
Τιμή
Ο όρος τιμή μπορεί να αναφέρεται σε:
Γεώργιος Θεοχάρης
Ο Γεώργιος Θεοχάρης του Ιωάννου (1758 - 1843) γεννήθηκε στην Καστοριά και έδρασε ως έμπορος στη Βιέννη της Αυστρίας και, μετά την εξορία του από τα εδάφη της Αψβουργικής Μοναρχίας, στη Λειψία. Συγκαταλέγεται στους συντρόφους του Ρήγα Φεραίου.
Βιογραφικά στοιχεία
Σε γερμανικές πηγές αναφέρεται, ως τόπος καταγωγής του η Καστοριά της Μακεδονίας. Το 1786 είχε παντρευτεί τη ρωμαιοκαθολική και Αυστριακή υπήκοο Άννα Σπίγκελ με την οποία είχε αποκτήσει τρία παιδιά: τον Δημήτριο, τον Νικόλαο και την Αικατερίνη. Το 1786 είχε μυηθεί στην τεκτονική στοά «Balduin zur Linde» της Λειψίας, φθάνοντας μάλιστα αργότερα στο Βαθμό του Διδασκάλου. Οι μυστικές και στενές σχέσεις του με τον Ρήγα αποκαλύφθηκαν κατά την ανάκριση από μια επιστολή, που του έστειλε ο Ρήγας από την Τεργέστη και στην οποία υπογράφεται υπαρχηγός της ομάδος Βιέννης. Υποστήριξε χρηματικώς, διακαώς και ποικιλοτρόπως και διά των σχέσεών του με το εξωτερικό την έκδοση και την κυκλοφορία της επαναστατικής προκηρύξεως του Ρήγα. Στα τέλη του 1797, μετά την αποκάλυψη των επαναστατικών σχεδίων του Ρήγα, ο Θεοχάρης και άλλοι Έλληνες που συνδέονταν με τον Βελεστινλή, συνελήφθηκαν από την αυστριακή αστυνομία στη Βιέννη. Το 1798, ο Θεοχάρης και οι αδελφοί Μαρκίδες Πούλιου (τυπογράφοι και επίσης σύντροφοι του Ρήγα) δεν παραδόθηκαν στους Οθωμανούς, όπως ο Ρήγας και κάποιοι σύντροφοί του, αλλά, όντας υπήκοοι της Αψβουργικής Αυτοκρατορίας, εξορίσθηκαν από τα εδάφη της. Ο Θεοχάρης επιχείρησε τότε μαζί με τον Γεώργιο Μάρκου (ή Μαρκίδη Πούλιου) να εγκατασταθεί στη Λειψία. Οι αρχές της πόλης, ειδοποιημένες από την αυστριακή αστυνομία, τους αρνήθηκαν την εγκατάσταση. Ο Θεοχάρης κατέθεσε αργότερα το αίτημά του για δεύτερη φορά, επικαλούμενος ως εγγυητές πλούσιους εμπόρους και τραπεζίτες της Λειψίας, οι οποίοι, όπως και εκείνος ήταν μέλη της στοάς «Balduin». Το αίτημά του έγινε δεκτό. Εγκαταστάθηκε στην πόλη ως έμπορος και αναδείχτηκε γρήγορα σε σημαντικό μέλος της εκεί ελληνικής κοινότητας, διαδραματίζοντας καίριο ρόλο στα κοινά. Διατήρησε σχέσεις με τους έλληνες εμπόρους της Βιέννης, ειδικότερα με τον Αλέξανδρο Βασιλείου, στενό φίλο και συνεργάτη του Αδαμάντιου Κοραή. Έζησε στη Λειψία μέχρι τον θάνατό του. Μετά τον ερχομό του Όθωνα στην Ελλάδα ο Θεοχάρης διατέλεσε πρώτος πρόξενος του ελληνικού κράτους στην Σαξονία το 1834 μέχρι το 1843. Επίσης είχε ανακηρυχθεί Ἱππότης του Χρυσού Σταυρού του Τάγματος του Σωτήρος, του παλαιότερου Τάγματος Αριστείας του νεοσύστατου ελληνικού κρατους.
Ιωάννης Πολίτης (αποσαφήνιση)
Με το όνομα Ιωάννης Πολίτης μπορεί να αναφόμαστε στα παρακάτω πρόσωπα:
Βίλχελμ Γκούστλοφ
Ο Βίλχελμ Γκούστλοφ (30 Ιανουαρίου 1895 - 4 Φεβρουαρίου 1936) ήταν Γερμανός, ο οποίος ίδρυσε το ελβετικό ναζιστικό κόμμα.
Αρχικά εργάστηκε ως μετεωρολόγος στην Ελβετία. Το 1929 εντάχθηκε στο Εθνικοσοσιαλιστικό Γερμανικό Εργατικό Κόμμα (NSDAP). Το 1932 ίδρυσε τον ελβετικό κλάδο του ναζιστικού κόμματος στο Νταβός. Προώθησε τον αντισημιτισμό στην Ελβετία σε τέτοιο σημείο, ώστε να μηνυθεί για λιβελλογράφημα από την Εβραϊκή Κοινότητα Ελβετίας.
Εξωτερικοί σύνδεσμοι
Κατηγορία:Γερμανοί Ναζιστές πολιτικοί
Kraan
Οι Kraan ήταν γερμανικό συγκγρότημα ροκ που ιδρύθηκε στο Βισμπάντεν το 1970.
Δισκογραφία
Κατηγορία:Γερμανικά progressive rock συγκροτήματα Κατηγορία:Krautrock συγκροτήματα
Jane
Οι Jane υπήρξαν θρυλικό γερμανικό ροκ συγκρότημα, το οποίο συνεχίστηκε από διάφορα μέλη του να υπάρχει μέχρι σήμερα.
Ιστορική αναδρομή
Η ιστορία τους ξεκινά το 1965, όταν δύο ροκ συγκροτήματα σχολιαρόπαιδων συνεργάστηκαν με το όνομα «JP's» για να κυκλοφορήσουν ένα τραγούδι σινκγλ και διαλύθηκαν τον ίδιο χρόνο. Στο συγκρότημα αυτό ήρθε ο Βέρνερ Ναντόλνυ (κίμπορντ) και με τη σύνθεση Κλάους Χες (κιθάρα), Πέτερ Πάνκα (ντραμς, φωνητικά) Τσάρλυ Μάουχερ (μπάσο, φωνητικά) ιδρύθηκε το γερμανικό θρυλικό κράουτροκ συγκρότημα υπό το όνομα «Jane». Η πρώτη τους παράσταση πραγματοποιήθηκε στις 5 Δεκεμβρίου του έτους 1970 στο Ανόβερο. Το 1971 προστέθηκε και ο Μπερντ Πουλστ (φωνητικά), ενώ ο Γκίντερ Κέρμπερ διετέλεσε παραγωγός. Το συγκρότημα κυκλοφόρησε τον πρώτο του δίσκο «Together», ενώ ένα χρόνο αργότερα στην ηχογράφηση του «Here we are» η σύνδεση του συγκροτήματος άλλαξε λόγω ασθενειών των μελών του. Μπάσο έπαιξε ο Βόλφγκαγκ Κραντς «Justice of Peace». Στο τρίτο άλμπουμ «Jane III» (1974) έλειψαν τα κίμπορντ, ενώ στα φωνητικά μπαίνει κυρίως ο Μάουχερ. Το συγκρότημα διαλύθηκε προσωρινά το 1994. Οι Πάνκα και Χες διεκδίκησαν δικαστικά τα δικαιώματα του ονόματος του συγκροτήματος για τον εαυτό τους, αλλά το δικαστήριο αποφάνθηκε πως θα μπορούσαν να χρησιμοποιούν το όνομα στις επόμενες δουλειές τους μόνο με προσθήκες όπως «Peter Panka's Jane», «Werner Nadolny's Jane» ή «Klaus Hess's Jane» (χρησιμοποιούσε και τον τίτλο «Mother Jane»). Το 1976 το συγκρότημα ηχογράφησε το θρυλικό «Fire, Water, Earth and Air» το οποίο ακολουθήθηκε από το «Between Heaven and Hell» ένα χρόνο αργότερα, και το «Jane live at home» το οποίο έγινε αργυρό. Στις αρχές του 1980 οι πωλήσεις του γκρουπ έπεσαν. Ωστόσο, το συγκρότημα συνέχισε να κυκλοφορεί δίσκους και να δίνει παραστάσεις.
Εξωτερικοί σύνδεσμοι
Κατηγορία:Γερμανικά progressive rock συγκροτήματα Κατηγορία:Krautrock συγκροτήματα
Κονγκό
Ο όρος Κονγκό (εναλλακτική ορθογραφία Κογκό) μπορεί να αναφέρεται:
Μαρσέλ Γκουμπς
Ο Μαρσέλ Γκουμπς (Marcel Faustiano Augustin Gumbs, 26 Φεβρουαρίου 1953-) είναι πολιτικός από τον Άγιο Μαρτίνο και Πρωθυπουργός του Αγίου Μαρτίνου από τις 19 Δεκεμβρίου 2014 ως τον Νοέμβριο του 2015. Ανέλαβε πρωθυπουργός έπειτα από τη συμφωνία για σχηματισμό κυβέρνησης συνασπισμού ανάμεσα στο Ενωμένο Κόμμα του Λαού και στους ανεξάρτητους βουλευτές Κορνέλιους ντε Γουίβερ και Λεόνα Μαρτίν-Ρομέο. Προτού γίνει πρωθυπουργός υπηρέτησε ως μέλος της Συμβουλευτικής Συνέλευσης του Αγίου Μαρτίνου (Sint Maarten Council of Advise).
Ορκίστηκε πρωθυπουργός στις 19 Δεκεμβρίου 2014.
Πρώτα χρόνια
Γεννήθηκε στο Κουρασάο. Παρακολούθησε μαθήματα στο σχολείο πρωτοβάθμιας του Αγίου Ιωσήφ στον Άγιο Μαρτίνο.
Πολιτική σταδιοδρομία
Η πολιτική του σταδιοδρομία ξεκίνησε το 1983, όταν έγινε παρατηρητής στο κοινοβούλιο των Ολλανδικών Αντιλλών για το Δημοκρατικό Κόμμα (DP). Την ίδια χρονιά κατήλθε ως υποψήφιος στις γενικές εκλογές του 1983 αλλά απέτυχε να εκλεγεί μέλος του Νησιωτικού Συμβουλίου. Στις βουλευτικές εκλογές του 1985 ο Γκουμπς έλαβε 218 ψήφους και εξελέγη βουλευτής για πρώτη φορά. Το 1990 ορκίστηκε για δεύτερη φορά βουλευτής μετά την άρνηση του ηγέτη του DP Κλοντ Γουατέι να αποδεχθεί την κοινοβουλευτική του έδρα. Ο Γκουμπς κατέλαβε την έδρα ως ο υποψήφιος που είχε συγκεντρώσει τις περισσότερες ψήφους μετά τον Γουατέι. Στις βουλευτικές εκλογές του 1994 ο Γκουμπς έγινε ηγέτης του DP και κέρδισε την τρίτη κοινοβουλευτική του θητεία με ρεκόρ ψήφων (919 ψήφοι) για την πολιτική του σταδιοδρομία. Στις επόμενες εκλογές, το 1998, συγκέντρωσε 416 ψήφους και ανέλαβε υφυπουργός στην κυβέρνηση της Σουζάνε Καμέλια-Ρέμερ (Susanne Camelia-Römer).
Παραπομπές
Κατηγορία:Πρωθυπουργοί του Αγίου Μαρτίνου Ολλανδίας
Μακεδονία TV
Το Μακεδονία TV είναι ελληνικός ιδιωτικός ψυχαγωγικός τηλεοπτικός σταθμός πανελλαδικής εμβέλειας, με έδρα το Μαρούσι.
Φυσιογνωμία
Σύμφωνα με την παράγραφο 6 του άρθρου 6 του νόμου 4279/2014 περί ρυθμίσεων σχετικά με τη λειτουργία των ηλεκτρονικών μέσων μαζικής ενημέρωσης μπορούν οι ενημερωτικοί ραδιοτηλεοπτικοί σταθμοί, να αλλάξουν άπαξ το χαρακτήρα του προγράμματός τους, σε μη ενημερωτικό γενικής στόχευσης, με υπεύθυνη δήλωση του νομίμου εκπροσώπου της εταιρείας του σταθμού, που κατατίθενται στο Εθνικό Συμβούλιο Ραδιοτηλεόρασης.
Το 2018, εγκρίθηκε η αλλαγή μεταβολής της φυσιογνωμίας του σταθμού, από ενημερωτικού σε "ψυχαγωγικού" μη ενημερωτικού γενικής στόχευσης που έγινε προ διετίας. Είναι ο μόνος τηλεοπτικός σταθμός εθνικής εμβέλειας στην Ελλάδα που άλλαξε και επίσημα από το ΕΣΡ τη φυσιογνωμία του προγράμματός του.
Πριν αλλάξει την φυσιογνωμία του, έκοψε όλα τα δελτία ειδήσεων, τις ενημερωτικές και τις αθλητικές εκπομπές, απέλυσε σχεδόν όλους τους δημοσιογράφους και τεχνικούς που εργάζονταν στο κανάλι, προβάλλοντας αρχικά μόνο ψυχαγωγικό πρόγραμμα με τηλεπωλήσεις και σειρές του ANT1.
Σύμφωνα με καταγγελία της Ένωσης Τεχνικών Ιδιωτικής Τηλεόρασης Βορείου Ελλάδος τα ξημερώματα της 1ης προς 2α Αυγούστου του 2019 έγινε μεταφορά της ροής του σταθμού, από την Θεσσαλονίκη, στα στούντιο του ομίλου Antenna στο Μαρούσι.
Νωρίτερα το 2017 προηγήθηκαν και απολύσεις προσωπικού, με αποτέλεσμα το Μακεδονία TV να μετατραπεί σε «κλώνο» του ΑΝΤ1 έχοντας κοινή ροή προγράμματος και διαφημίσεων. Την 1η Αυγούστου 2023 άλλαξε το λογότυπό του και τα ident του.
Πρόγραμμα
Από τις πρώτες εσωτερικές παραγωγές του σταθμού, ήταν η πολιτιστική εκπομπή Cine Club, η οποία ξεκίνησε να προβάλλεται το 1993 και συνεχίστηκε για 19 ακόμη σεζόν (έως το 2012). Παρουσιαστές της εκπομπής ήταν ο Χρήστος Μπέλλας και η Γαλάτεια Ελευθερίου, ενώ αποτελεί από τις δημοφιλέστερες εκπομπές και αναφέρεται καθαρά στον χώρο της έβδομης τέχνης. Η πρώτη εκπομπή του σταθμού είχε τίτλο Ένας υπέροχος κόσμος και ήταν μια ψυχαγωγική εκπομπή με παρουσιαστή τον Γρηγόρη Αρναούτογλου. Ξεκίνησε να προβάλλεται το 1990 και αποτελεί την πρώτη χιουμοριστική ελληνική εκπομπή, όπου ο παρουσιαστής έβγαινε με κάμερα στους δρόμους.
Άλλες εκπομπές που έχουν προβληθεί από το κανάλι είναι οι μουσικές Στην Πρίζα (1996-1997), Mac Hits (1998-1999) με παρουσιαστή τον Πάνο Σατζόγλου, οι ενημερωτικές Σε πρώτο πλάνο (1998-1999), Λόγω τιμής (2002-2003) και Metro (2008-2009) με τον Σόλωνα Αμπατζή, η παιδική εκπομπή Ελάτε να παίξουμε (1995-99) με την Λίνα Βαλσαμίδου και το Φώτη Κολλιό, οι ψυχαγωγικές Ένα κλικ πιο κοντά (2009) με την Κατερίνα Κανονίδου και My Moment (2014) με τη Σοφία Γκόσιου (η οποία συμμετείχε στην παρουσίαση και άλλων εκπομπών).
Ακόμα πολλά γνωστά ονόματα του χώρου σήμερα, έχουν ξεκινήσει την καριέρα τους ή έχουν συνεργαστεί μετέπειτα με το Μακεδονία TV. Για παράδειγμα, η Φαίη Σκορδά, την σεζόν 2004-2005, παρουσίασε την εκπομπή Καλημέρα, η Νικολέττα Καρρά (2010) και η Ελένη Τσολάκη (2010-2013), έχουν περάσει από την παρουσίαση της εκπομπής Κορίτσια για σπίτι, η Αλέκα Καμηλά, από το 1998 μέχρι το 2000, παρουσίαζε το μεσημεριανό μαγκαζίνο Εδώ Θεσσαλονίκη μαζί με τον Βασίλη Γαλανό, η Ιωάννα Λίλη, την περίοδο 2014-2016, παρουσίαζε το μαγκαζίνο Όλα Καλά, ενώ έπειτα την παρουσίαση του ανέλαβαν η Νικολέττα Ράλλη (2016-2017) και η Μαρία Λουίζα Βούρου (2017-2018). Τέλος, έχουν προβληθεί και τα τηλεπαιχνίδια Ραντεβού με το Μήτσο (1998-1999) με την Χριστίνα Γιατρά και Ντενεκές (2014) με τον Γιώργο Λέντζα και το Δημήτρη Γαλανίδη.
Στις σειρές που έχουν προβληθεί παλαιότερα περιλαμβάνονται οι αγγλόφωνες Just for Laughs Gags, Sex and the City, Οι Μάγισσες, Spartacus, Μπένι Χιλ, οι ισπανόφωνες τηλενουβέλες Μονσεράτ, The First Lady (Primera dama), Ο Θρίαμβος της Αγάπης, Βερόνικα και η αμερικανική σαπουνόπερα Τόλμη και Γοητεία.
Το κανάλι επίσης, από το 1990, διέθετε ενημερωτικές εκπομπές και δελτία ειδήσεων που έβγαιναν ζωντανά από την Θεσσαλονίκη, μέχρι το 2016 όπου απολύθηκαν σχεδόν όλοι οι δημοσιογράφοι που εργάζονταν, λόγω της μετατροπής του καναλιού σε μη ενημερωτικό, έχοντας γενικότερα πρόγραμμα κονσέρβα. Μερικά από τα προγράμματα του ANT1 που μεταδόθηκαν στο Μακεδονία TV είναι τα τηλεπαιχνίδια Το Ταίρι Ξέρει με τον Τόνι Σφήνο, Still Standing με την Μαρία Μπεκατώρου και Ταξί με τον Αλέξανδρο Τσουβέλα και οι σειρές Τμήμα Ηθών, Ανατομία ενός εγκλήματος, Της Ελλάδος τα παιδιά, Οι Μεν Και Οι Δεν, Πάτερ ημών, Εγκλήματα, Άκρως οικογενειακόν, Οι στάβλοι της Εριέτας Ζαΐμη, Το καφέ της Χαράς, Μπρούσκο, Παρθένα Ζωή, Γυναίκα χωρίς όνομα, Αν Ήμουν Πλούσιος, Άγριες Μέλισσες και Ήλιος.
Από την σεζόν 2018-2019 ο σταθμός αναβαθμίζεται σε σήματα και γραφικά, μεταδίδοντας μόνο αμερικανικές σειρές πρώτης προβολής εκ των οποίων αγγλόφωνες παραγωγής του ABC (Scandal, Agents of S.H.I.E.L.D. και Private Practice), του NBC (Chicago Fire) και ισπανόφωνες παραγωγής της Telemundo (Η Βασίλισσα της Καρδιάς, La Doña, La Patrona και Santa Diabla), ξένες ταινίες της αμερικανικής Air Bud (Ο Δούκας και Spymate) και εκπομπές (Top Gear) θυμίζοντας κατά πολύ σε πρόγραμμα το Netflix, ενώ μείωσε και τις τηλεπωλήσεις, τις οποίες προβάλλει τις πρωινές ώρες.
Το Φεβρουάριο του 2021 προβλήθηκε η Αργεντίνικη σαπουνόπερα Las Estrellas, ενώ από το διήμερο 19 με 20 Μαρτίου έως τις αρχές Ιουνίου, ο σταθμός έκανε μια μικρή στροφή και στο ελληνικό πρόγραμμα, προβάλλοντας το εναλλάξ με το ξένο. Από τις 20 Ιουνίου μέχρι τις 1 Ιουλίου, ο σταθμός προέβαλλε για χρέος της UEFA, παράλληλα με τον ANT1, και ορισμένο πρόγραμμα του Euro 2020, υπερβαίνοντας κάθετα στην φυσιογνωμία του σταθμού που είναι μη ενημερωτική, καθώς βάσει νόμου απαγορεύεται η προβολή τους, όπως και των lifestyle εκπομπών που θεωρούνται ενημερωτικές. Μετέπειτα στις 6 Σεπτεμβρίου της ίδιας χρονιάς, μείωσε τις επαναλήψεις των σειρών του ANT1 και στράφηκε ξανά στο ξένο πρόγραμμα με τις ισπανόφωνες τηλενουβέλες La Doña, Ματωμένη Γη και την ιρλανδέζικη Riviera ενώ μετά τις 21:00 προβάλλει αμερικάνικες σειρές (Britannia, Suits κ.ά.).
Εμβέλεια
Από τις 24 Σεπτεμβρίου του 2009 μέχρι και σήμερα εκπέμπει μέσω του ψηφιακού παρόχου επίγειου σήματος Digea, τον οποίο και ίδρυσε από κοινού μαζί με τους υπόλοιπους έξι ιδιωτικούς σταθμούς της χώρας με πανελλαδική εμβέλεια. Επίσης εκπέμπει και μέσω της δορυφορικής συνδρομητικής πλατφόρμας της COSMOTE TV, σε υψηλή ευκρίνεια (HD) (θέση 112), ενώ μέχρι τις 31 Ιουλίου 2023 εξέπεμπε και από την συνδρομητική πλατφόρμα της NOVA όπου μαζί με το μητρικό κανάλι ΑΝΤ1 αποχώρησαν την επόμενη μέρα λόγω οικονομικών διαφορών μεταξύ των δύο πλευρών.
Μακεδονία TV HD
Από τις 3 Μαρτίου του 2016 το κανάλι εκπέμπει και πιλοτικά σε υψηλή ευκρίνεια (HD) και με ανάλυση 1080i.
Ιδιοκτησία
Στις 15 Φεβρουαρίου 1990 συστάθηκε η Ραδιοτηλεοπτικές Επιχειρήσεις Αδερφοί Καραβασίλη και Σία Ανώνυμη Εταιρεία με τον διακριτικό τίτλο TV Μακεδονία Α.Ε. για την ίδρυση και λειτουργία του τοπικής αρχικά εμβέλειας καναλιού, βάσει των πρώτων δραστηριοτήτων του καταστατικού της επιχείρησης. Οι αδερφοί Καραβασίλη που έστησαν το κανάλι ήταν οι πρωτεργάτες των ραδιοφωνικών σταθμών Ράδιο Μακεδονία 89 (σημερινός 89 Rainbow, ιδιοκτησίας του 99FM Ράδιο 1), Κανάλι 1 98 (σημερινός Μελωδία Θεσσαλονίκης 98, συνεργάτης του ομώνυμου Αθηναϊκού Μελωδία 99.2) και TOP FM 104 (σημερινός FLY 104, ιδιοκτησίας του Αντώνη Κανάκη). Η πρώτη έδρα και τα στούντιο του καναλιού βρίσκονται στην οδό Νέα Εγνατία 222 (νυν Λεωφόρος Κωνσταντίνου Καραμανλή 62) όπου παραμένει για μια δεκαετία.
Από το 1992 η επιχείρηση προχωράει σε αλλαγές στο διοικητικό συμβούλιο και αύξηση στο μετοχικό κεφάλαιο    ενώ την επόμενη χρονιά πήρε τυπικά άδεια τοπικής εμβέλειας στην Θεσσαλονίκη και ειδική άδεια τεχνικής δικτύωσης στην Κεντρική Μακεδονία (με εξαίρεση το νομό Σερρών), έχοντας αριθμό πρωτοκόλλου 19203/Ε/9.9.1993. Μετέπειτα, τροποποιήθηκε η άδεια από περιφερειακής σε εθνικής εμβέλειας με αριθμό πρωτοκόλλου 11353/Ε/7.6.1994.
Από το 1995 προχωρά εκ νέου σε αύξηση του μετοχικού κεφαλαίου και από το 1998 σε αλλαγές στο διοικητικό συμβούλιο. Τον Φεβρουάριο του 2000 (δέκα χρόνια μετά τη σύστασή του) το κανάλι άλλαξε ιδιοκτησία τροποποιώντας την ονομασία της επιχείρησης σε Μακεδονία TV Ανώνυμος Εταιρεία, τον διακριτικό τίτλο σε Μακεδονία TV και τις δραστηριότητες του φορέα ενώ προέβη σε αλλαγές στο διοικητικό συμβούλιο και αύξηση του μετοχικού κεφαλαίου.
Την περίοδο εκείνη το κανάλι μετακομίζει στην οδό 26ης Οκτωβρίου 90, στο εμπορικό κέντρο Porto Center όπου παραμένει για μια εικοσαετία (2000-2020) ενώ μέχρι σήμερα στεγάζεται ο Easy 97.5 που ανήκει στον ίδιο όμιλο με το κανάλι και είναι συνεργάτης του ομότιτλου και ομόσταβλου Αθηναϊκού ραδιοφωνικού σταθμού ο οποίος ξεκίνησε ως Πανόραμα '86 και ύστερα ως διασπώμενος Antenna 97.5 με δικό του και διαφοροποιημένο πρόγραμμα από του ομώνυμου Αθηναϊκού Antenna 97.2 αλλά και παράρτημα του μητρικού καναλιού ΑΝΤ1.
Την περίοδο 2002-2006 προχωράει σε αύξηση μετοχικού κεφαλαίου       ενώ ενδιάμεσα το 2004 πουλήθηκε το 25% του καναλιού σε τρίτη εταιρεία.
Από τα μέσα του 2019 οι αδερφοί Κυριακού που κατέχουν και λειτουργούν τον ΑΝΤ1 πήραν πλειοψηφικό ποσοστό στο Μακεδονία TV (81,1%) εντάσσοντας το και επίσημα στον όμιλο Antenna. Με τη μεταβολή αυτή ο σταθμός μετακόμισε εξολοκλήρου στο Μαρούσι ενώ τέθηκαν και αλλαγές στο διοικητικό συμβούλιο   και αύξηση μετοχικού κεφαλαίου. Μετέπειτα, λόγω της αγοράς και του υπόλοιπου ποσοστού (18,9%) η επιχείρηση κατέστη μονοπρόσωπη-μονομετοχική με την επωνυμία Μακεδονία TV Μονοπρόσωπη Ανώνυμη Εταιρεία. Τον Ιούνιο του 2023 προέβη σε αύξηση του μετοχικού της κεφαλαίου.
Εξωτερικοί σύνδεσμοι
Κατηγορία:Όμιλος ΑΝΤ1 Κατηγορία:Ιδιωτικοί τηλεοπτικοί σταθμοί πανελλαδικής εμβέλειας
Τραστ
Με το όνομα Τραστ (στα ελληνικά εμπίστευμα) φέρεται ιδιαίτερος τύπος οικονομικής ένωσης επιχειρήσεων. Τα τραστ προέρχονται από συγχώνευση υφισταμένων ήδη επιχειρήσεων που τελούν είτε υπό οριζόντια, είτε υπό κάθετη διάταξη μεταξύ τους, είτε ακόμη και με συμπληρωματική.
Κύριο χαρακτηριστικό του τραστ είναι ότι οι συγχωνευόμενες επιχειρήσεις χάνουν την αυτοτέλειά τους (νομική ύπαρξή τους) καθώς και την αυτόνομη διοίκησή τους. Έτσι τα δικαιώματα και οι υποχρεώσεις αυτών μεταφέρονται στην προκύπτουσα νέα επιχείρηση λεγόμενη τραστ.·
Συγχώνευση επιχειρήσεων
Συνηθέστερα η συγχώνευση των επιχειρήσεων μέχρι να δημιουργηθεί το τραστ γίνεται είτε σταδιακά, είτε σε μία και μοναδική φάση. Απώτερος στόχος των συγχωνευομένων είναι πάντα η απόκτηση προνομιακής θέσης στην αγορά και στο διεθνή ανταγωνισμό. Αυτό επιχειρείται καταργώντας τον μεταξύ αυτών ανταγωνισμό υπό μία εν δυνάμει εταιρεία που θα παρουσιάζει ορθολογικότερη οργάνωση, κοινό σχεδιασμό ανάπτυξης και δυναμικό, καταργώντας τις περιττές και παρασιτικές δαπάνες των συγχωνευόμενων. Βελτιώνεται έτσι το παραγωγικό αγαθό και σταθεροποιείται η τιμή του.
Ολιγοπωλιακός χαρακτήρας
Εκτός όμως των παραπάνω πολλές φορές παρατηρείται στην αγορά μια συγκεκαλυμμένη ή και εμφανής συνεργασία ομοειδών εξ αντικειμένου επιχειρήσεων είτε σε οριζόντια είτε σε κάθετη διάταξη είτε ακόμη και σε συμπληρωματική σχέση μεταξύ τους. Αποβλέπουν στην επιθετικού και ολιγοπωλιακού χαρακτήρα συμπεριφορά δεσμεύοντας έτσι ολόκληρο τον κλάδο. Έτσι όταν αυτή η συγχώνευση λάβει τον επίσημο χαρακτήρα με προσδιορισμό κοινού κεντρικού οργάνου που λαμβάνει ολιγοπωλιακές αποφάσεις ονομάζεται καρτέλ.
Αγγλοσαξωνικό τραστ
Κατά το αγγλοσαξωνικό δίκαιο το τραστ αποτελεί μια νομική συμφωνία, υπό τη μορφή πληρεξουσίου (trust deed), με την οποία η περιουσία που ανήκει σε ένα πρόσωπο, διοικείται προς όφελος ενός άλλου. Στα ελληνικά ο όρος αποδίδεται ως εμπίστευμα, το ελληνικό δίκαιο όμως (όπως και τα υπόλοιπα ηπειρωτικά ευρωπαϊκά δίκαια) δε γνωρίζει τέτοιο θεσμό. Χρειάζονται τρία μέρη για τη συμφωνία:
Αντι-Τραστ
Η νομοθεσία Σέρμαν περί Αντι-Τραστ, (1890), που είναι ο βασικός νόμος στο αμερικανικό Δίκαιο κατά των περιορισμών του Ανταγωνισμού, που "κατέστησε παράνομη κάθε συμφωνία ενοποίησης ή συνωμοσία με στόχο την κατάργηση του ανταγωνισμού", απευθυνόταν σε μια εφαρμογή των τραστ στις επιχειρήσεις. Η Standard Oil Company του Τζον. Ντ. Ροκφέλερ για παράδειγμα, έπειθε μετόχους σε διάφορες εταιρείες να δώσουν τις μετοχές τους σε ένα Συμβούλιο trustees με αντάλλαγμα πιστοποιητικά που τους εξασφάλιζαν την πληρωμή μερισμάτων. Η επιτροπή ερχόταν έτσι σε θέση να διοικεί ταυτόχρονα πολλές εταιρείες, οι οποίες θα έπρεπε να είναι σε ανταγωνισμό μεταξύ τους.
Εξωτερικοί Σύνδεσμοι
Φορολογική μεταχείριση αλλοδαπού εμπιστεύματος (trust)
Η έννοια του εμπιστεύματος (trust) και η επακόλουθη ανωνυμία
Ποιο είναι το φορολογικό καθεστώς για τα αλλοδαπά trusts και τα ιδρύματα Κατηγορία:Οικονομικές ενώσεις Κατηγορία:Εταιρική μορφή
Κουένμπουρ
Η Κουένμπουρ ή Γουίμπορν ήταν μια αγία των Αγγλοσαξόνων τον 8ο αιώνα, κόρη του Κένρεντ του Ουέσσεξ, αδελφή του Ίνε του Ουέσσεξ και της Κάθμπουρ συζύγου του Άλντφριθ της Νορθουμβρίας η οποία ήταν η πρώτη ηγουμένη στο Γουίμπορν Μίνστερ. Είναι πολύ πιθανό η Κουένμπουρ να διαδέχθηκε την αδελφή της στην ηγεσία του αβαείου μετά τον θάνατο της. Υπάρχουν ελάχιστες πληροφορίες σχετικά με την Κουένμπουρ, η βασική πηγή είναι μια αναφορά στο Αγγλοσαξωνικό χρονικό για το έτος 718 σύμφωνα με την οποία :
"... ο Έοππα ήταν γιος του Ίνγκιλντ, ο Ίνγκιλντ του Κέντερ, η Κάθμπουρ του Κέντερ και η Κουένμπουρ του Κέντερ και ο Κέντερ του Κέολβαλντ ..." Το όνομα της Κάθμπουρ αναφέρεται αργότερα σε δυο έγγραφα του 11ου αιώνα στο αβαείο του Ρέστινγκ τα οποία την αναφέρουν ως Αγία ''" ... η Αγία Κάθμπουρ στο Γουίμπορν Μίνστερ η οποία το ίδρυσε και καθιέρωσε τα έθιμα τα οποία υπάρχουν μέχρι σήμερα." Σε έναν στίχο στην συνέχεια εμφανίζεται η προσθήκη "και Κουένμπουρ"'' μετά το όνομα της Κάθμπουρ. Ο ιστορικός Φέλιξ Λίμπερμαν (1851 - 1925) που εξέτασε το κείμενο τον 11ο αιώνα κατέληξε στο ότι πρόκειται για μεταγενέστερη προσθήκη και ότι το πρωτότυπο αναφερόταν μονάχα στην Αγία Κάθμπουρ.
Εξωτερικοί σύνδεσμοι
Κατηγορία:Οίκος του Ουέσσεξ
Λάρδος
Η Λάρδος είναι παραδοσιακό χωριό της Ρόδου στα Δωδεκάνησα.
Γενικά στοιχεία
Η Λάρδος βρίσκεται πολύ κοντά στη Λίνδο, σε απόσταση 52 χλμ. νοτιοανατολικά της πόλεως Ρόδου. Είναι χτισμένη σε υψόμετρο μόλις 18 μέτρων από την επιφάνεια της θάλασσας και ανήκει διοικητικά στο Δήμο Ρόδου. Στη δενδρόφυτη πλατεία του χωριού υπάρχει βρύση κατασκευασμένη την περίοδο της Ιταλοκρατίας, η οποία τροφοδοτείται από το τρεχούμενο νερό κοντινής πηγής.
Σε μικρή απόσταση από το χωριό σώζονται τα θεμέλια του τείχους και των πύργων του βυζαντινού κάστρου της Λάρδου. Το 1309 μ.Χ. τόσο το οχυρό, όσο και το ίδιο το χωριό είχαν παραχωρηθεί από τους Ιωαννίτες ιππότες στον Γενουάτη αριστοκράτη ναύαρχο Vignolo de' Vignoli, ο οποίος διατηρούσε τιμάρια στη Ρόδο, ως αναγνώριση για την βοήθεια που τους παρείχε στην κατάληψη της Ρόδου και των γύρω νησιών.
Εξέχουσας σημασίας για την περιοχή είναι και η γυναικεία μονή της Παναγιάς της Υψενής, η οποία κρυμμένη μέσα στο δάσος διανύει τη δική της ιστορία και διαδρομή. Η χρονολογία κτίσης της τοποθετείται πριν τα 1800 από τον Όσιο Μελέτιο και είναι αφιερωμένη στην Κοίμηση της Θεοτόκου. Μέχρι τα τέλη του 19ου αιώνα, η μονή είναι γνωστή ως «Μονή του Ύψους», ενώ από τις αρχές του 20ου αιώνα επικράτησε το όνομα «Υψενή» από το ύψος στο οποίο είναι χτισμένη.
Στην έκταση που καταλαμβάνει το χωριό έχουν εντοπιστεί πολλά και ενδιαφέροντα αρχαιολογικά ευρήματα, όπως για παράδειγμα το αρχαίο υπαίθριο ορυχείο "λάρδιου μαρμάρου" κοντά στο σπήλαιο του Αγ. Γεωργίου, όπου στην αρχαιότητα λατρευόταν η Άρτεμις, το ορυχείο ασβεστολίθου στη θέση "Μάρμαρα" ή "Σφηνιές", και το ορυχείο μαύρου και κόκκινου λίθου στη θέση "Εξοχή".
Διοικητικά - Πληθυσμιακά στοιχεία
Αναφέρεται επίσημα το 1948 στο ΦΕΚ 248Α - 28/09/1948 να ορίζεται έδρα της ομώνυμης νεοϊδρυθείσας κοινότητας. Σύμφωνα με το προγράμμα Καλλικράτης και την τροποποίησή του Κλεισθένης Ι, αποτελεί την Κοινότητα Λάρδου η οποία υπάγεται στην Δημοτική Ενότητα Λινδίών του Δήμου Ρόδου ενώ σύμφωνα με την απογραφή του 2011 έχει 1.380 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά της Ρόδου
Σβερίν
left|130px|thumb|εναέρια όψη του παλαιού κέντρου Το Σβερίν (γερμ. Schwerin) είναι η πρωτεύουσα του κρατίδιου του Μεκλεμβούργου-Δυτικής Πομερανίας στη Γερμανία. Ο πληθυσμός της ανέρχεται στους 97.045 κατοίκους.
Ιστορία
Το 1358 η πόλη έγινε ένα μέρος του δουκάτου του Μεκλεμβούργου. Όταν το κρατίδιο Μεκλεμβούργο-Δυτική Πομερανία επανιδρύθηκε το 1990, το Σβερίν έγινε πρωτεύουσα.
Εξωτερικοί σύνδεσμοι
Κατηγορία:Κωμοπόλεις της Γερμανίας Κατηγορία:Πόλεις του Μεκλεμβούργου-Δυτικής Πομερανίας Σβεριν
Γουμένισσα Αχαΐας
Η Γουμένισσα (πρώην Βρυσάριον) είναι ορεινό χωριό της πρώην Επαρχίας Καλαβρύτων του Νομού Αχαΐας στην ενδοχώρα της βόρειας Πελοποννήσου. Αποτελεί επίσης σήμερα Τοπική Κοινότητα της Δημοτικής Ενότητας Καλαβρύτων του «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Γουμένισσας ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Καλαβρύτων. Ο πληθυσμός της Γουμένισσας, σύμφωνα με την Απογραφή του 2011 είναι 297 κάτοικοι.
Εξανικό οξύ
Το εξανικό οξύ ή καπροϊκό οξύ (από τη λέξη κάπρος = τράγος) είναι οργανική χημική ένωση με μοριακό χημικό τύπο C6H12O2. Πιο συγκεκριμένα, το εξανικό οξύ είναι κορεσμένο καρβοξυλικό οξύ «ευθείας αλυσίδας» (ανήκει στα λεγόμενα αλκανικά οξέα). Είναι άχρωμο ελαιώδες υγρό με χαρακτηριστική οσμή που θυμίζει τράγο, τυρί και κερί. Είναι πράγματι ένα λιπαρό οξύ που βρίσκεται στη φύση σε διάφορα ζωικά λίπη και έλαια, και αποτελεί μία από τις ουσίες που δίνουν στο αποσυντιθέμενο σαρκώδες κάλυμμα του σπόρου του γκίγκο τη χαρακτηριστική δυσάρεστη οσμή. Εξανικό οξύ περιέχεται επίσης στη βανίλια. Η κυριότερη χρήση του οξέος είναι για την παρασκευή των εστέρων του, που χρησιμοποιούνται ως τεχνητά προσθετικά για άρωμα και γεύση, καθώς και στην παραγωγή άλλων παραγώγων του, όπως οι αλκυλφαινόλες.
Τα άλατα και οι εστέρες του εξανικού οξέος είναι γνωστά ως εξανικά/εξανοϊκά ή ως καπροϊκά (αγγλ. hexanoates ή caproates).
Δύο άλλα οξέα έχουν ονομαστεί από τη λέξη «κάπρος»: το καπρυλικό οξύ (με οκτώ άτομα άνθρακα στο μόριό του) και το καπρικό οξύ (με δέκα άτομα άνθρακα). Μαζί με το εξανικό οξύ, αυτά τα τρία αποτελούν το 15% του βάρους του βουτύρου (λίπους) του κατσικίσιου γάλακτος.
Το καπροϊκό, το καπρυλικό και το καπρικό οξύ (το καπρικό είναι στερεό, ενώ τα δύο πρώτα είναι λεπτόρρευστα υγρά) δεν χρησιμοποιούνται μόνο για τον σχηματισμό εστέρων, αλλά και αυτούσια ως προσθήκες στο βούτυρο, στο γάλα, στην κρέμα γάλακτος, στο ψωμί, στη μπύρα και σε άλλα τρόφιμα ως βελτιωτικά γεύσεως.
Εξωτερικοί σύνδεσμοι
Κατηγορία:C6 Κατηγορία:Αλκανικά οξέα Κατηγορία:Λιπαρά οξέα
Γουμένισσα Αχαΐας
Είναι χτισμένο σε υψόμετρο περίπου 780 μέτρων, στις πλαγιές του όρους Σκεπαστό, βορειοδυτικά των Καλαβρύτων και σε απόσταση 13 χιλιομέτρων από αυτά. Επίσης απέχει 41 χιλιόμετρα από το Αίγιο και 62 χιλιόμετρα από την Πάτρα.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Καλαβρύτων
Τα Απομεινάρια μιας Μέρας
Τ' απομεινάρια μιας μέρας είναι ο τίτλος του βιβλίου που εκδόθηκε 1989 από τον Ιαπωνικής καταγωγής συγγραφέα και κατόχου του Νόμπελ Λογοτεχνίας (2017) Καζούο Ισιγκούρο που έζησε μετά τα 5 του χρόνια στην Αγγλία. Το βιβλίο που αναφέρεται στη ζωή ενός Άγγλου μπάτλερ, απέσπασε πολλές θετικές κριτικές και κέρδισε μεταξύ άλλων το βραβείο Μπούκερ στην Αγγλία.
Γενικά
Όπως κάθε προηγούμενη δουλειά του Κάζουο Ισίγκουρο, έτσι και το εν λόγω βιβλίο είναι γραμμένο σε αφήγηση πρώτου προσώπου. Ο αφηγητής, ο μπάτλερ με το όνομα Στήβενς, αναφέρει στοιχεία της ζωής του στο παρελθόν καθώς σημαντικές εξελίξεις στη ζωή του λαμβάνουν χώρα στο λογοτεχνικό παρόν. Διάφορα γεγονότα του παρόντος διεγείρουν μνήμες που εξιστορούν όλες τις σημαντικές πτυχές της ζωής του Στήβενς και έτσι η εικόνα συμπληρώνεται ως προς την ιδιοσυγκρασία του ανθρώπου αυτού αλλά και ως προς την πορεία της κοινωνίας των ευγενών από το τέλος του Πρώτου Παγκοσμίου Πολέμου ως τα τέλη της δεκαετίας του 1950 όπου επέρχεται οριστικά η πτώση της Βρετανικής Αριστοκρατίας.
Περίληψη
Η ιστορία ξεκινά με τον Στήβενς (έναν επαγγελματία μπάτλερ), να παροτρύνεται από τον νέο του εργοδότη, τον Αμερικάνο Κύριο Φάρανταιη να ξεκινήσει με το αυτοκίνητο μία περιπλάνηση εκτός της οικίας στην οποία υπηρετεί για πάνω από 25 χρόνια καθώς ακόμη και ο εργοδότης του θα απουσιάζει για κάποιες εβδομάδες. Ο Στήβενς αρχικά θεωρεί την πραγματοποίηση ενός τέτοιου ταξιδιού τελείως απίθανη αλλά τελικά αποφασίζει να επισκεφτεί τη Δεσποινίδα Κέντον, η οποία υπήρξε πρώην οικονόμος του οίκου στον οποίο εργάζεται ο Στήβενς ακόμη. Σκοπός του Στήβνες είναι να ζητήσει από τη Δεσποινίδα Κέντον να δουλέψει ξανά στον οίκο, εφόσον και η ίδια του έχει αναφέρει στην αλληλογραφία τους πως ο γάμος της διαλύθηκε.
Καθώς ο Στήβενς ταξιδεύει, θυμάται πράξεις του από το παρελθόν και τα συναισθήματα του για τη Δεσποινίδα Κέντον τα οποία ποτέ δεν εξέφρασε ή και ποτέ δεν συνειδητοποίησε. Έτσι ο Στήβενς μένει με μία αίσθηση απώλειας και μετάνοιας στο τέλος του βιβλίου.
Το μυθιστόρημα είναι γραμμένο σε πρώτο πρόσωπο με χρήση αφήγησης. Με αυτόν τον τρόπο γίνεται ξεκάθαρη η ιδιοσυγκρασία του μπάτλερ που πρωταγωνιστεί. Αν και το βιβλίο αναφέρεται στην έλξη του αφηγητή προς την οικονόμο Δεσποινίδα Κέντον, ο αφηγητής Στήβενς, ο οποίος έχει ζήσει όλη του τη ζωή υπηρετώντας με αφωσίωση ευγενείς και χωρίς να έχει ποτέ ασχοληθεί με την προσωπική καλλιέργεια για λόγους πέραν της άριστης διεκπεραίωσης των εργασιών του, δεν κάνει ποτέ λόγο για την έλξη του προς την Οικονόμο, παρά μόνο την υπονοεί. Για παράδειγμα ο Στήβενς αναφέρει την οικονόμο συνεχώς ως Δεσποινίδα Κέντον, ενώ εδώ και 20 χρόνια είναι παντρεμένη και το όνομα της θα έπρεπε να είναι Κυρία Μπεν - κάτι τόσο τυπικό που δε θα διέφευγε από έναν μπάτλερ της κλάσης του Στήβενς.
Το τέλος του βιβλίου μπορεί να ερμηνευτεί με διάφορους τρόπους. Είτε ο μπάτλερ προσπαθεί να αντιμετωπίσει το πώς ξόδεψε τη ζωή του, είτε προσπαθεί να βρει πώς να συμπληρώσει το υπόλοιπο της ημέρας του, είτε να επιστρέψει στη ζωή το μπάτλερ που κάνει τα πάντα για να ευχαριστήσει τον εαυτό του με αποτέλεσμα να μη μαθαίνει εν προκειμένω από τα λάθη του παρελθόντος.
Ταινία
Πάνω στο βιβλίο βασίστηκε μια ομώνυμη ταινία του 1993 του σκηνοθέτη Τζαίημς Άϊβορι, με πρωταγωνιστές τον Άντονυ Χόπκινς και την Έμμα Τόμσον. Η ταινία προτάθηκε για οκτώ βραβεία Όσκαρ.
Παραπλωτήρας
Ο Παραπλωτήρας είναι μια συσκευή που χρησιμοποιείται στη ναρκαλιεία. Πρόκειται για πλωτήρα ατρακτοειδούς κατασκευής που φέρει πτερύγια. Ο παραπλωτήρας συνδέεται με μακρύ συρματόσχοινο (ρυμούλκιο) από τη πρύμνη του Ναρκαλιευτικού. Κατά τη ρυμούλκηση τα πτερύγια που φέρει έχουν τέτοια διάταξη ώστε, αν και ο εν λόγω παραπλωτήρας έχει θετική πλευστότητα, να κινείται σε ορισμένο βάθος, από την επιφάνεια και ταυτόχρονα ν΄ απομακρύνεται (να ξανοίγεται) της πορείας που ακολουθεί το ναρκαλιευτικό, εξ ου και παρα+πλωτήρας. Το συρματόσχοινο (ρυμούλκιο) κατά διαστήματα ή περί το τέλος φέρει άλλοτε ειδικούς κόπτες και άλλοτε αγκύλια (γάτζους).
Κατά τη διάρκεια της ναρκαλιείας όταν το ρυμούλκιο συναντήσει το κάθετο συρματόσχοινο που συνδέει τη θαλάσσια νάρκη με την άγκυρά της τότε αυτό αρχίζει να παρασύρει τη νάρκη και σιγά - σιγά αυτή ν΄ ανέρχεται στην επιφάνεια όπου και ακολουθεί η εξουδετέρωσή της, συνήθως με βολή.
Κάθε ναρκαλιευτικό μπορεί να προβεί σε ναρκαλιεία με δύο ή και περισσότερους παραπλωτήρες, συνήθως όμως ανά ένα από κάθε πλευρά, δημιουργώντας έτσι κάθε φορά ένα ελεύθερο διάδρομο. Ειδικότερα σε αποβατικές επιχειρήσεις σε ακτή όντως γνωστή ως ναρκοθετημένη, τα ναρκαλιευτικά δεν επιχειρούν ναρκαλιεία σ΄ όλη τη θαλάσσια έκταση αλλά περιορίζονται κινούμενα κάθετα προς την ακτογραμμή δημιουργώντας ελεύθερους διαδρόμους από τους οποίους στη συνέχεια και επιχειρούνται οι αποβάσεις.